ХӀинцалерачу талламхошна эвла йиллина зама ца евза. Эвла йилина дуккха хан хилар гойту эвлан цӀеро — Ширча-Эвла. Нохчийн талламхочо-мохкӀаморхочо, хьехархочо, халкъан поэто А. С. Сулеймановс чӀагӀдора, аренан хаамашца, цхьаьна могӀара Пхьарчхошка эвланца, юккъера бӀешерера Ширча-Эвла яра уггаре шира Ӏовхой хевшина меттиг. Бахархой тӀекхетар бахьнехь нисса кхузара дӀасабаьржина ГӀой-хин, Теркан кӀошташка, Каспий-хӀорд тӀекхаччалц. ДегӀастанан историкаш дийцарехь Ширча-Эвлан истори историн документашкахь йолалуш ю 5 бӀешарахь дуьйна.